Vazirlar Mahkamasining “Kam taʼminlangan oilalarga ijtimoiy nafaqalar va moddiy yordam tayinlash va toʻlash tartibi toʻgʻrisidagi nizomni tasdiqlash haqida” 2013-yil 15-fevraldagi 44-son qaroriga oʻzgartirish va qoʻshimchalar kiritish toʻgʻrisida
(resolution, 2021-03-05)

Oʻzbekiston Respublikasi Prezidentining “Moliya organlari faoliyatini yanada takomillashtirish chora-tadbirlari toʻgʻrisida” 2017-yil 18-martdagi PQ-2847-son qaroriga muvofiq, shuningdek, davlatning ijtimoiy qoʻllab-quvvatlashiga muhtoj boʻlgan oilalarning farovonligi darajasini, ijtimoiy va mehnat faolligini yanada oshirish maqsadida Vazirlar Mahkamasi qaror qiladi: 1. Vazirlar Mahkamasining “Kam taʼminlangan oilalarga ijtimoiy nafaqalar va moddiy yordam tayinlash va toʻlash tartibi toʻgʻrisidagi nizomni tasdiqlash haqida” 2013-yil 15-fevraldagi 44-son qaroriga (Oʻzbekiston Respublikasi QT, 2013-y., 2-son, 10-modda) ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Bandlik va mehnat munosabatlari vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi bandlik va mehnat munosabatlari vaziri Sh.D. Kudbiyev zimmasiga yuklansin. 1. 2-band quyidagi tahrirda bayon qilinsin: “2. Oʻzbekiston Respublikasi Bandlik va mehnat munosabatlari vazirligi fuqarolarning oʻzini oʻzi boshqarish organlari hududlariga 8 — 10 ta fuqarolarning oʻzini oʻzi boshqarish organiga 1 xodim hisobidan tuman (shahar) aholi bandligiga koʻmaklashish markazlarining malakali mutaxassislari biriktirilishini taʼminlasin”. 2. 3-banddagi “Moliya vazirligi” soʻzlari “Bandlik va mehnat munosabatlari vazirligi” soʻzlari bilan almashtirilsin. 3. 1-ilovada: a) 12-bandning birinchi xatboshidagi “doimiy yashash (roʻyxatdan oʻtish)” soʻzlari “yashash joyi (doimiy yoki asosan yashab turgan joyi)” soʻzlari bilan almashtirilsin; b) 13-bandda: quyidagi mazmundagi beshinchi xatboshi qoʻshilsin: “asosan yashab turgan joyi boʻyicha nafaqa va moddiy yordam olish uchun — doimiy yashash (doimiy propiska) joyi boʻyicha bolali oilalarga nafaqa, bola parvarishi boʻyicha nafaqa va moddiy yordam tayinlanmaganligi va toʻlanmaganligi toʻgʻrisida fuqarolarning oʻzini oʻzi boshqarish organi tomonidan berilgan maʼlumotnoma”; beshinchi va oltinchi xatboshilar tegishli ravishda oltinchi va yettinchi xatboshilar deb hisoblansin; v) 16-bandning ikkinchi va uchinchi xatboshilaridagi “moliya boʻlimi” soʻzlari “aholi bandligiga koʻmaklashish markazi” soʻzlari bilan almashtirilsin; g) 22-bandda: oltinchi xatboshiga “yordamdan” soʻzidan keyin “hamda Vazirlar Mahkamasining 2018-yil 13-sentabrdagi 731-son qarori bilan amalga kiritilgan un va qolipli non xarid qilish boʻyicha qoʻshimcha xarajatlarni qoplash uchun har oylik pul kompensatsiyasi” soʻzlari qoʻshilsin; quyidagi mazmundagi xatboshi qoʻshilsin: “Xar bir oila — tadbirkor” dasturi doirasida mikrokredit olingan sanadan boshlab oxirgi 12 oy mobaynida oilaviy tadbirkorlikni amalga oshirishdan olingan daromadlar oilaning jami daromadiga kiritilmaydi”; d) 24-bandda: quyidagi mazmundagi yettinchi xatboshi qoʻshilsin: oilaning “Xar bir oila — tadbirkor” dasturi doirasida oilaviy tadbirkorlikda band boʻlgan, biroq ushbu dastur boʻyicha mikrokredit olingan sanadan boshlab koʻpi bilan 12 oy band boʻlgan aʼzolari”; yettinchi xatboshi sakkizinchi xatboshi deb hisoblansin; e) 35-bandning ikkinchi xatboshidagi “moliya boʻlimi” soʻzlari “aholi bandligiga koʻmaklashish markazi” soʻzlari bilan almashtirilsin; j) 47-bandga “boʻlimiga” soʻzidan keyin “va tuman (shahar) aholi bandligiga koʻmaklashish markaziga” soʻzlari qoʻshilsin; z) 48-bandga quyidagi mazmundagi xatboshi qoʻshilsin: “Tuman (shahar) aholi bandligiga koʻmaklashish markazlari hisobot oyidan keyingi oyning 15-kunigacha hisobotlarni fuqarolarning oʻzini oʻzi boshqarish organlari boʻyicha Qoraqalpogʻiston Respublikasi Bandlik va mehnat munosabatlari vazirligiga, viloyatlar va Toshkent shahar bandlik bosh boshqarmalariga taqdim etadilar, ular hisobot davridan keyingi oyning 20-kunigacha hisobotlarni Oʻzbekiston Respublikasi Bandlik va mehnat munosabatlari vazirligiga taqdim etadilar”; i) 50-banddagi “Nazorat-taftish bosh boshqarmasi” soʻzlari “Davlat moliyaviy nazorati departamenti” soʻzlari bilan almashtirilsin; k) 51-bandning birinchi va ikkinchi xatboshilari quyidagi tahrirda bayon qilinsin: “51. Bolali oilalarga nafaqa, bola parvarishi boʻyicha nafaqa va moddiy yordam tayinlashning asoslanganligi monitoringini olib borish fuqarolarning oʻzini oʻzi boshqarish organining tegishli hududiga biriktirilgan tuman (shahar) aholi bandligiga koʻmaklashish markazi xodimi tomonidan amalga oshiriladi. Fuqarolarning oʻzini oʻzi boshqarish organi hududiga biriktirilgan tuman (shahar) aholi bandligiga koʻmaklashish markazi xodimiga monitoring funksiyalaridan tashqari:”; l) 52-bandning toʻrtinchi xatboshi quyidagi tahrirda bayon qilinsin: “nafaqalar va moddiy yordam tayinlash va toʻlashning belgilangan tartibiga rioya etilishi monitoringi olib borilishini taʼminlash uchun — ushbu fuqarolarning oʻzini oʻzi boshqarish organi hududiga biriktirilgan tuman (shahar) aholi bandligiga koʻmaklashish markazining xodimi zimmasiga yuklanadi”; m) Nizomga 1-ilovaning “Subyektlar” ustunidagi “moliya boʻlimi” soʻzlari “aholi bandligiga koʻmaklashish markazi” soʻzlari bilan almashtirilsin.